જ્યોર્જ ક્લૂનીને તમે જોયો હશે, વાળથી ઘરડો થઈ ગયેલો જ્યોર્જ કોઈ દિવસ શરીરેથી ઘરડો નથી થયો. તેના શરીરમાં કળચલીઓ બેન્ડ વળવાનું નામ નથી લેતી. તદ્દન આવુ એક ભારતીયના કિસ્સામાં છે. અને તે પણ ચૈન્નઈમાં. નામ અજીત કુમાર. કામ સુપરસ્ટાર. જેની રિલીઝ થયેલી ફિલ્મ વિવેગમે બે દિવસમાં 60 કરોડની કમાણી કરી નાખી. તમિલનાડુમાં તો વ્યક્તિ પૂજાનું મહત્વ છે, પરંતુ જ્યાં રજનીકાંતનો સિક્કો રોબોટની ધુંઆધાર કમાણી પછી અટક્યો (ભલે કાબાલીમાં પ્લેનમાં બેસી લોકો તમિલનાડુ ટુ બેંગ્લોર ફિલ્મ જોવા માટે જતા) ત્યાં અજીત કુમારનો તેની તમામ ફિલ્મમાં 10 કરોડ વધતો જાય છે. એટલે કે સરેરાશ 50 ટકાથી વધારે લોકો કાં તો તેની ફિલ્મ બે વાર જોઈ રહ્યા છે, અને કાં તો અજીત કુમારના ફેન્સ દિન પ્રતિદિન સાઊથના સિમાડાઓ વટાવી બીજા પ્રદેશોમાં પણ વધી ગયા છે. રિશી કપૂર કરતા ત્રીજા ભાગની ફિલ્મો એટલે કે 50 ફિલ્મો કરનારો અજીત કુમાર દેખાવે પણ એવો છે. સાઊથમાં તો આમપણ ઘોળીયા ઓછા, મને કોઈવાર વિચાર આવે કે, હું તમિલ કે ઈવન તેલુગુ શીખી જાઊં તો આરામથી ત્યાં એક ફિલ્મ મળી જાય !